Public procurement notice: Contract Notice
Published: 2024-09-18
Region: EL513
Contract type: Supplies
Procedure: Open procedure
CPV classification: 34100000 | 34131000: Pick-up trucks | 66114000
Estimated value: 591128.09 EUR
Submission deadline: 2024-10-25
Award criteria: price

Technical requirements: Αντικείμενο της παρούσας σύμβασης είναι η μίσθωση (operational leasing) εννέα (9) νέων, σύγχρονων, αντιρρυπαντικής τεχνολογίας οχημάτων για τις ανάγκες του Δήμου Κομοτηνής, που θα αντικαταστήσουν οχήματα παλαιάς τεχνολογίας ρυπογόνα και υψηλού λειτουργικού κόστους και θα ενισχύσουν το στόλο του Δήμου για τη κάλυψη των αναγκών των οδικών μεταφορών και των αναγκών της πολιτικής προστασίας, χωρίς δικαίωμα εξαγοράς. Αριθμός Απόφασης Δημοτικής Επιτροπής Κατάρτισης Όρων και Συγκρότησης Επιτροπής Αξιολόγησης αριθ. 275/2024 (ΑΔΑ: 9ΨΨΚΩΛΟ-391)
Οι οικονομικοί φορείς που συμμετέχουν στη διαδικασία σύναψης της παρούσας σύμβασης απαιτείται να ασκούν εμπορική ή βιομηχανική ή βιοτεχνική δραστηριότητα συναφή με το αντικείμενο της παρούσας σύμβασης.
Όσον αφορά την οικονομική και χρηματοοικονομική επάρκεια για την παρούσα διαδικασία σύναψης σύμβασης, οι οικονομικοί φορείς απαιτείται Α) να έχουν μέσο γενικό ετήσιο κύκλο εργασιών τα τελευταία τρία (3) έτη, (2021, 2022, 2023) μεγαλύτερο από το 100% της εκτιμώμενης αξίας της σύμβασης χωρίς Φ.Π.Α. και Β) Να μην παρουσιάζουν ζημίες για τις τρεις (3) προηγούμενες της διενέργειας του διαγωνισμού οικονομικές χρήσεις, ή σε περίπτωση που οι οικονομικοί φορείς δραστηριοποιούνται για χρονικό διάστημα μικρότερο των (3) τριών οικονομικών χρήσεων τουλάχιστον για το διάστημα που αυτοί δραστηριοποιούνται.
Όσον αφορά στην τεχνική και επαγγελματική ικανότητα για την παρούσα διαδικασία σύναψης σύμβασης, οι οικονομικοί φορείς απαιτείται να διαθέτουν / υποβάλλουν τα κάτωθι :
1) Κατά τη διάρκεια των τελευταίων τριών (3) ετών (2021, 2022, 2023) να έχουν εκτελέσει τουλάχιστον μία (1) σύμβαση μισθώσεως επιβατικών οχημάτων με τη μέθοδο leasing, ποσού ίσου ή μεγαλύτερου από το 50,00% της εκτιμώμενης ετήσιας αξίας, χωρίς Φ.Π.Α.
2) Συνεργαζόμενα ή ιδιόκτητα συνεργεία εντός όμορων Νομών και σε απόσταση έως των 70 km από την έδρα του Δήμου Κομοτηνής, για τις επισκευές και συντηρήσεις που απαιτούνται στα πλαίσια της τεχνικής υποστήριξης των οχημάτων. 
3) Ο διαγωνιζόμενος θ' αναλάβει την υποχρέωση, εφόσον αναδειχθεί ανάδοχος, με δικές του δαπάνες και κατάλληλο τεχνικό προσωπικό, να επιδείξει σε λειτουργία και να εκπαιδεύσει πιστοποιημένα το αντίστοιχο προσωπικό που θα του υποδείξει ο ΔΗΜΟΣ σε όλα τα θέματα λειτουργιών, χειρισμού, επισκευών, ρυθμίσεων και περιοδικής συντήρησης (service) του οχήματος που προσφέρει. Προς τούτο θα υποβάλει με την προσφορά του, Υπεύθυνη Δήλωση ότι αναλαμβάνει, εφόσον αναδειχθεί ανάδοχος, την εν λόγω επίδειξη και εκπαίδευση, καθώς και την κατά ISO 9001, 14001 & 45001 πιστοποίησή του όσον αφορά την εκπαίδευση των υπό προμήθεια οχημάτων.
Πρότυπα διασφάλισης ποιότητας και πρότυπα περιβαλλοντικής διαχείρισης
Οι οικονομικοί φορείς για την παρούσα διαδικασία σύναψης σύμβασης οφείλουν να συμμορφώνονται με πιστοποιητικό διασφάλισης ποιότητας ISO 9001:2015, ή ισοδύναμο ή ανώτερο, στον τομέα του Leasing αυτοκινήτων.
Οι οικονομικοί φορείς για την παρούσα διαδικασία σύναψης σύμβασης οφείλουν να συμμορφώνονται με πιστοποιητικό περιβαλλοντικής διαχείρισης ISO 14001:2015, ή αντίστοιχο και ισοδύναμο, στον τομέα του Leasing αυτοκινήτων.
Οι οικονομικοί φορείς για την παρούσα διαδικασία σύναψης σύμβασης οφείλουν να συμμορφώνονται με πιστοποιητικό για την υγεία και ασφάλεια στην εργασία ISO 45001:2018, ή αντίστοιχο και ισοδύναμο, στον τομέα του Leasing αυτοκινήτων.